Kdo v vaši družbi vedno ve, kdaj zaviti levo ali desno?

Se znajdete brez kompasa?

Imate radi nove izzive?

**EUrentacija na Ravnah**

Preizkusite se **v sredo, 8. maja 2019, od 10.30 do 13.00 ure**

na orientacijskem teku po Ravnah na Koroškem. Start bo v grajskem parku.

Gimnazija Ravne na Koroškem vas v sodelovanju z Informacijsko točko Europe Direct Koroška in taborniškim rodom Koroških jeklarjev vabi na Dan EU! Ob osrednjem dogodku, ki bo vključeval zabavno-kulturni program, preizkusili se boste lahko v kvizu, na drevesih v parku pa boste spoznavali osnove EU, ste vabljeni še na ulično orientacijo po Ravnah! Skupine tekmovalcev bodo svoje znanje in iznajdljivost preizkušale na petih različnih lokacijah po mestu in se merile v zanimivih preizkusih. Samo s pravilno rešitvijo nalog se boste dokopali do koordinat naslednje točke in našli pot do cilja. Tam vas čakajo dodatne zanimive in evropsko obarvane vsebine pa tudi simbolične nagrade. Pot po ulicah ni zahtevna, šteje tudi sprehod!

**Izvedeli boste:**

* katere priložnosti se ponujajo mladim v EU in kaj je kampanja #EUandME,
* kdo so junaki, ki doma in povsod po EU vsak dan skrbijo za našo boljšo varnost,
* kako lahko s pomočjo sredstev EU uresničimo pomembne projekte za naš razvoj,
* pričakovanja mladih od EU,
* kaj so evropske volitve in zakaj tokratgremvolit.eu.

Pri organizaciji teka smo združili moči Gimnazija Ravne na Koroškem - ambasadorka Evropskega parlamenta, ekipa EU SI TI iz Europe Direct Koroška ter lokalni taborniški rod Koroških jeklarjev. K sodelovanju vabimo lokalne vrtce, šole in številne druge ustanove.

Obiskovalce bosta uvodoma pozdravila predstavnik Občine Ravne na Koroškem, Aleksandra Pavlič, predstavnica projekta EU SI ti in dijak, ki bo v uvodnem nagovoru predstavil poglede mladih na prihodnost EU.

Za kulturno-zabavni program bodo poskrbeli dijaki Gimnazije Ravne.

V primeru slabega vremena bo prireditev prestavljena na prvi možen datum izvedbe (po vsej verjetnosti na petek, 10. maja ali na sredo, 15. maja)

Več informacij:

* 059 091 083 (Borut Iršič) ali borut.irsic@alppeca.si
* 041 761 961 (Renata Boštjan) ali renata.bostjan@guest.arnes.si
* <http://www.europedirect.si>, FB: [EU SI ti](https://www.facebook.com/Eudogodki/)

***Vljudno vabljeni!***

 Dragomir Benko, ravnatelj Gimnazije Ravne na Koroškem

 Borut Iršič, vodja Europe Direct Koroška

 Renata Boštjan, koordinatorica projekta na Gimnaziji Ravne na Koroškem